procesaur/Wiki.mk huggingface dataset:
Кеплер-64

Кеплер-64 ( KIC 4862625), е четрикратна ѕвезда во соѕвездието Лебед на растојание од околу 5000 светлосни години од Земјата. Системот се состои од два двојни системи распоредени на растојание едни од други од 1000 AE, а поединечно секој од системите се состои од две ѕвезди многу блиску едена до друга . На 15 октомври 2012 година, Кијан Џек и Роберт Гаглиано, два астрономи аматери, забележале во кружна орбита вонсончева планета во орбитата на еден од двата двојни системи. Откритието се случило со помош на група професионални астрономи Јејл кои користеле податоци од вселенскиот телескоп Кеплер .
1 Физички одлики
Системот е составен од две ѕвезди во блиска орбита и уште еден пар ѕвезди (исто така во тесна орбита), оддалечени околу 1000 ае од главниот пар, вториот пар е помалку изучуван и има помалку информации во споредба со главниот двоен систем.
1.1 Ѕвезден систем
Составниците околу кои орбитира планетата, A и B (или Aa и Ab), се спектроскопска двојна ѕвезда и имаат орбитален период од околу 20 дена. Нивните маси се проценети, во времето на откривањето на планетата од страна на доброволците од проектот „Планетарни ловци“ , и изнесуваат 1,5 и 0,41 сончеви маси . Во еден труд на В. В. Костов ''и сор.'', објавените маси на составниците A и B се малку поинакви (1,14 и 0,28 М <sub>⊙</sub> ) и укажуваат на тоа дека главнта ѕвезда (А) е ѕвезда од типот F8IV, тоа е подџин , а не е бела ѕвезда од главната низа, како што е соопштено од Швамб и сор''.'' по повод објавувата на откривањето на планетата .
Составниците на C и D (или Ba и Bb) на четирикратниот систем, се на растојание од 1000 ае од главниот пар, и се на меѓусебо растојание од 60 ае. Посветлата од двете ѕвезди е жолто џуџе со маса слична на онаа на Сонцето, и е придружба на слабосјано црвено џуџе кое има само половина од сончевата маса. Заедничкиот сјај на овие две ѕвезди е само 10% од вкупниот сјај кој го зрачи Кеплер-64 .
2 Планетарен систем
Планетата има различни ознаки: PH 1, KIC 4862625 b, како што е заведена од енциклопедијата Вонсончеви планети , или Кеплер-64b, како што е официјално нарекувана од страна на НАСА. Името PH1 произлегува од фактот дека таа е првата планета откриена и потврдена од Планетарните ловци, проект чија цел е откривање на вонсончеви планети со помош на доброволци на кои им се достапни податоците добиени од Кеплер . Според она што е наведено во трудот на Ф.В. Хесман ''и сор.'' во 2010 година за правилната номенклатура на планетите во орбити околу матичните ѕвезди, треба да се користи ознаката Кеплер-64 (AB) b .
Планетата има полупречник половина од оној на Јупитер, што е малку повеќе од 6 пати од оној на Земјата. Масата не е прецизно утврдена; таа се проценува дека изнесува 20 до 50 пати поголема од онаа на Земјата, и во овој случај, планетата ќе биде гасовит џин сличен на Нептун . Со растојание од 0,56 ае од парот A + B, орбиталниот период на планетата изнесува 138 дена.
Спектар-РГ

Спектар-РГ (|Спектр-РГ) или Спектар-Рендген-Гама (''ru'') — руско-германска вселенска опсерваторија за високоенергетска астрофизика пуштена на 13 јули 2019 г. надоврзувајќи се на сателитскиот радиотелескоп „Спектар-Р“ пуштен во 2011 г.
1 Историја
Идејата за сателитска рендгенска опсерваторија над Земјината атмосфера (која ги филтрира ваквите зраци) се појавила во 1980-тите, по предлог на астрофизичарот Рашид Сјуњаев од Институтот за вселенски истражувања на РАН (ИКИ) во Москва. Решено е да се проектира голема опсерваторија со пет телескопи, на која работеле дваесет установи од дванаесет земји. Со распадот на Советскиот Сојуз, проектот е запрен поради недостиг на средства и бил во мирување сè до 2003 г. кога е обновен, но во намалени размери.
2 Преглед
Главен инструмент на мисијата е рендгенскиот телескоп eROSITA, изработен од Институтот за вонземска физика „Макс Планк“ (MPE) во Германија. Наменет е да врши рендгенски осмотрувања во текот на седум години — прв ваков апарат наменет за средниот рендгенски појас (под 10 keV, како и прв способен да ја утврди распореденоста на 100.000 галактички јата. Истиот има можност да открива нови галактички јата и активни галактички јадра. Вториот инструмент, наречен Астрономски рендгенски телескоп (ART-XC) е руски високоенергетски рендгенски телескоп предвиден да пронаоѓа супермасивни црни дупки.
3 Летало
Замислата за мисијата „Спектар-РГ“ е објавена во 2005 г. Изградбата завршила во 2016, а во средината на 2018 г. е извршено ускладување на составниците и испробување на апаратот. Пуштањето било предвидено за јуни 2019 г. но одложен за 12 јули, а потоа, во последен миг, презакажан за 13 јули 2019 г., кога е пуштен од космодромот „Бајконур“ (плоштатка 81/24). Опсерваторијата е поставена на сателитската подлога „Навигатор“, изработена од НПО „Лавочкин“.
4 Профил на мисијата и орбита
Леталото влегува орбита околу Сонцето, кружејќи околу системот Сонце-Земја со Лагранжова точка L<sub>2</sub>
во орбитата „хало“, на околу 1,5 милиони километри од Земјата. Патувањето дотаму трае околу три месеци, а во меѓувреме се вршат проверки и баждарење на телескопите. Следните четири години се вршат осум осмотрувања на целото небо.
Целта на опсерваторијата во наредните три години е да се набљудуваат извесни галактички јата и
активни јадра.
5 Инструменти
+Инструменти во опсерваторијата „Спектар-РГ“
, eROSITA, ART-XC
Организација, MPE, ИКИ / ВНИИЕФ
Вид телескоп, Волтеров, Волтеров
Бранова должина, рендгенска, рендгенска
Маса, 810 кг, 350 кг
Чувствителност, 0,3–10 keV, 4–30 keV
Видно поле, 1 степен, 30 лачни минути
Аголна разделност, 15 лачни секунди, 45 лачни секунди
Сетилна површина, 2.400 см<sup>2</sup> при 1 keV, 450 см<sup>2</sup> при 8 keV
6 Поврзано
* ROSAT
* Рендгенски телескоп
N6946-BH1

N6946-BH1 — исчезнувачки црвен суперџин во галаксијата, NGC 6946, на северната граница на соѕвездието Лебед. Ѕвездата имала 25 пати поголема маса од сонцето и е на растојание од 20 милиони светлосни години од Земјата. Во март па сè до мај 2009 година нејзиниот болометриски сјај се зголемила за најмалку милион пати од сјајноста на Сонцето, и до 2015 година не можела да се забележи со оптички инструменти. Во средно и близу инфрацрвено сè уште може да се забележи тело, сепак, и тоа ја губи сјајноста со стапка пропорционална на t<sup>−4/3</sup>. Сјајноста не била доволна за да стане супернова, па затоа е наречена неуспешна супернова.
Координатите на ѕвездата биле ректасцензија и деклинација . Сјајноста на ѕвездата, според привидната величина во различни подрачја на бои ма 2 јули 2005 година се: R = 21, V = 21, B = 22, U = 23. Пред да дојде до избликот на сјајност ѕвездата беше околу 100.000 посветла од Сонцето. По избликот на сјајност, таа не можела да се забележи во видливото подрачје и нејзинот сјај во инфрацрвеното подрачје се намалил за 5000 пати.
Една претпоставка е дека јадрото на ѕвездата колабирало и станало црна дупка. Материјата која колабирала создала изблик на неутрина што ја намалило вкупната маса на ѕвездата за дел од процент. Ова предизвикало ударниот бран кој избил од површината на ѕвездата, направил таа да биде посјајна. По идејата дека црните дупки се создаваат по експлозии на супернови, имало повеќе докази кои укажувале за таквата судбина на N6946-BH1, која директно колабирала во црна дупка.
Набљудуваните супернови од тип II не потекнуваат од ѕвезди чии почетни маси се поголеми од околу , и стапката со која се создаваат масивни ѕвезди значително ја надминува онаа на експлозии на супернови. очекувањата се дека нешто друго се случува со овие дополнителен број на големи ѕвезди. неуспешните супернови и создавањето на црни дупки е едно од понудените решенија на проблемот. Ако овој настан навистина е создавање на црна дупка, ќе биде првпат да се создаде црна дупка во период кога тоа создавање е набљудувано.
Билион

Билион (од |billion) — поим кој може да се однесува на два различни броја:
1 Долга скала (македонска употреба)
* 1.000.000.000.000 (милион милиони) или десет на дванаесетти степен според долгата скала која се користи во Македонија и разни други земји. Претставува износ илјадапати поголем од билионот на кратката скала (подолу), и износ истоветен на трилионот во таа скала.
2 Кратка скала
* 1.000.000.000 (илјада милиони) или десет на деветти степен според кратката скала. Претставува износ истоветен на милијардата во долгата скала. .
Денес кратката скала е сеприсутна во англојазичните земји. Во САД е усвоена многу одамна, преку Франција. Британија пак, официјално се префрлила на оваа скала дури во 1974 г., иако наоѓала примена во техничката литература и новинарството уште од 1950-тите; денес британскиот билион во долгата скала се јавува поретко.
3 Поврзано
* Трилион
* Милијарда
Трилион

Трилион (од |trillion) — поим кој може да се однесува на два различни броја:
1 Долга скала (македонска употреба)
* 1.000.000.000.000.000.000 (милион билиони) или десет на осумнаесетти степен според долгата скала која се користи во Македонија и разни други земји. Претставува износ милион пати поголем од трилионот на кратката скала (подолу).
2 Кратка скала
* 1.000.000.000.000 (милион милиони) или десет на дванаесетти степен според кратката скала. Претставува износ истоветен на билионот во долгата скала.
Денес кратката скала е сеприсутна во англојазичните земји. Во САД е усвоена многу одамна, преку Франција. Британија пак, официјално се префрлила на оваа скала дури во 1974 г., иако наоѓала примена во техничката литература и новинарството уште од 1950-тите; денес британскиот трилион во долгата скала се јавува поретко.
3 Поврзано
* Квадрилион
* Билион
HAT-P-11

HAT-P-11,GSC 03561-02092 — ѕвезда портокалово џуџе со висока металичност на растојание од околу 123 светлосни години во соѕвездието Лебед. Оваа ѕвезда се одликува со релативно големо сопствено движење. Со привидна величина од 9, што значи дека не е видлива за човековото око но може да се забележи со телескоп при ведри ноќи. Староста на оваа ѕвезда е проценета на 6,5 милијарди години.
Ѕбездата има голема површинска активност која пак создава ѕвездени дамки на површината.
1 Планетарен систем
Во орбита на ѕвездата од страна на проектот HATNet е забележана вонсончева планета, со употреба на методот на премин, за која се верува дека е малку поголема од планетата Нептун.
Оаа планета е во орбита која не е во рамнината на вртежната оска на ѕвездата. Системот е сплосната при 100°. Овој планетарен систем бил во полето на набљудување на вселенското летало Кеплер.
Промените во мерењата на радијалната брзина направени за да се потврди планетата даваат потврда за постоење на уште едно тело во системот. Ова беше потврдено во 2018 година кога беше забележана втората планета во орбита со орбитален период од приближно 9 години.
2 Поврзано
* Проект HATNet
* Кеплер (мисија)
WR 135

WR 135 — променлива Волф-Рајова ѕвезда која се наоѓа на растојание од околу 6000 светлосни години од Земјата во соѕвездието на Лебед, опкружена со слаба меуреста маглина која е развеана од интензивното зрачење и брзиот ветар од ѕвездата. Таа има полупречник трипати поголем од полупречникор на Сонцето, но поради температурата од 63.000 К е 190.000 пати посјајна од Сонцето.
WR 135, заедно со WR 134 и WR 137, е една од трите ѕвезди во соѕвездието Лебед забележани во 1867 година кои имаат невообичаени спектри кои се состојат од интензивни оддавни линии, наместо со нормални непрекинати линии и линии на впивање . Ова беа првите членови на класата на ѕвезди кои се наречени Волф-Рајеови (WR ѕвезди) по Чарлс Волф и Жорж Раје, кои први го забележале нивниот необичен изглед. Таа е член на јаглеродната секвенца на WR ѕвезди, што укажува на недостаток на азотни линии и е потврда за јачината на јаглеродното оддавање. WR 135 има спектар со оддавност C III малку посилна од C IV, што доведува до одредување на спектралниот тип WC8 . Спектарот исто така покажува силниоддавности на He I и послаби линии на He II и C II .
WR 135 е помалку од еден степен подалеку од WR 134 и се верува дека двете ѕвезди се на приближно исто растојание од Земјата во рамките на ѕвезденото здружение Лебед OB3. Двете ѕвезди се наоѓаат во обвивка на водород за која се смета дека бил зафатена од меѓуѕвездената средина кога една или двете ѕвезди биле на главната низа. Обвивката има пречник од повеќе од четириесет парсеци и содржи околу на водород. Не е познато која од двете ѕвезди е причината за создавањето на обвивката.
WR 135 има два поблиски придружници. HD 228235 е ѕвезда со привидна величина 11 на растојание од 53 " а има и ѕвезда со величина 12-та на растојание од 41".
WR 134

WR 134 — променлива Волф-Рајеова ѕвезда на растојание од околу 6000 светлосни години од Земјата во соѕвездието на Лебед, опкружена со слаба меурчеста маглина, која е развеана од интензивното зрачење и брзиот ветар од ѕвездата. Таа е со полупречник пет пати поголем од полупречникот на Сонцето, но поради температурата над 63.000 К, таа е 400.000 пати посветла од Сонцето.
WR 134 е една од трите ѕвезди во Лебед забележана во 1867 година, која имала невообичаени спектри кои се состојат од интензивни оддавни линии, наместо нормални непрекинати линии и впивни линии. Ова е еден од првите членови на класата на ѕвезди кои подоцна се наречени Волф-Рајови ѕвезди (WR ѕвезди) по Чарлс Волф и Жорж Раје, кои го забележале нивниот необичен изглед. Станува збор за член на азотната секвенца на WR-ѕвезди, додека другите две ( WR 135 и WR 137 ) се и членови на јаглеродната секвенца, кои исто така имааат OB придружници. WR 134 има спектар со оддавност N III и N IV која е два до пет пати посилна од N V, што доведува до одредување на спектралниот тип WN6. Спектарот исто така покажува силни оддавности на He II и послаби линии на He I и C IV .
WR 134 се класифицира како затемнувачка променлива ѕвезда од типот на Алгол и има ознака V1769 Лебед, но промената не е строго периодична и промените на сјајноста се случуваат во временски периоди од неколку часови до денови. Неколкупати е испитано дали постојат придружници. Морел објавил примарен период од 2,25 денови, но сметал дека промените се должат на вртежна модулација, а не на можноста од постоење на придружник. Рустамов наведува на орбитален период од 1,887 денови со можен придружник К-М џуџе, но со дополнителни оптички промени.
Од WR 134 се оддаваат тврди и меки рендгенски зраци, но изворите не се целосно објаснети. Оддавањето не се совпаѓа со ниедна ѕвезда со таа температура, што е пак недоволно за судири меѓу ветровите помеѓу двете топли ѕвезди, и секој компактен извор, како што е неутронска ѕвезда или ладно џуџе, би биле во невозможна орбита.
WR 134 е за помалку од еден степен подалеку од WR 135 и се верува дека двете се наоѓаат на приближно исто растојание од Земјата во рамките на здружението на ѕвезди Лебед OB3. Двете ѕвезди се сместени во обвивка на водород за кој се смета дека е зафатена од меѓуѕвездената средина кога едната или двете ѕвезди биле на главната низа. Обвиката има пречник од четириесет парсеци и содржи водород со маса од околу . Не е познато која од двете ѕвезди е причината за создавањето на обвивката.
WR 136

WR 136 — Волф-Рајеова ѕвезда која се наоѓа во соѕвездието Лебед. Таа е во центарот на маглината Полумесечина . Нејзината старост е проценета на околу 4,7 милиони години и се приближува кон крајот на својот живот. За неколку стотици илјади години, се очекува да експлодира како супернова .
Според неодамнешните проценки, WR 136 е 600.000 пати посветла од Сонцето, 21 пат помасивна, и 5,1 пати поголема од Сонцето. Неговата површинска температура е околу 70.000 келвини .
WR 136 ифрлила обвивка од материјал кога станала црвен суперџин пред околу 120.000-240.000 години со маса од околу и обвивката сè уште се шири со брзина од 80 km/s. Во моментов, нејзинот брз ѕвезден ветер, е исфрлен од ѕвездата со брзина од околу 1.700 км/s , го претекнува материјалот исфрлен од ѕвездата и го обликува во обвивка. Ултравиолетовите зраци кои се испуштаат од топлата површина на WR 136 предизвикуваат обвивката да сјае.
Постојат некои докази дека WR 136 можно е да е двојна ѕвезда . Нејзиниот придружник ќе биде ѕвезда со мала маса и спектарна класификација К или М која ќе има орбитален период околу Волф-Рајеовата ѕвезда на секои 5,13 денови, што значи дека е создавач на рендгенски двоен систем со мала маса .
1 Дополнителна литература
*
KOI-256

KOI-256 — двојна ѕвезда со местоположба во соѕвездието Лебед приближно на растојание од од Земјата. Иако набљудувањата од вселенското летало ''Кеплер'' укажувале дека системот содржи џиновска вонсончева планета во орбита околу црвеното џуџе, подоцнежните истражувања утврдиле дека KOI-256 е двоен сситем од црвено џуџе и бело џуџе.
1 Име
Акронимот „KOI“ значи ''занимливо Кеплерово тело'' и означува дека ѕвездата била каталогизирана од страна на вселенското летало ''Кеплер'', за време на неговата потрага за вонсончеви планети во премин пред матичните ѕвезди. Бројот „256“ е редниот број на ѕвездата.
2 Особености
Првичните набљудувања на мисијата ''Кеплер'' укажувале на црвено џуџе со маса од , полупречник од , и температура од 3.639 K. За планетарниот кандидат се проценувало дека има маса од , полупречник од , орбитален период од 1,38 денови, температура од 1160 K, и голема полуоска од 0,021 астрономски единици. Понатамошните истражувања од страна на Мјурхед ''et al.'' (2012) ги преразгледале параметрите на планетарниот кандидат и добиле полупречник од , температура од 726 K и голема полуоска од 0,016 ае.
Мјурхед ''et al.'' (2013) извршиле дополнителни набљудувања со Хејловиот телескоп при Паломарската опсерваторија. Користејќи метод на радијална брзина за да се забележат вонсончевите планети, екипата на Мјурхед забележала дека црвеното џуџе премногу се ниша за во орбита да има планета, и поверојатно е дека е под влијание на бело џуџе. Користејќи ултравиолетови податоци од вселенското летало GALEX, се забележало дека црвеното џуџе е особено активно, понатамошно потврдувајќи дека растројувањата се создадени од бело џуџе. екипата ги преразгледала податоците од ''Кеплер'', и забележале дека кога белото џуџе ќе поминело пред црвеното џуџе, светлината на црвеното џуџе забележително се искривувала и засјајувала, ефект познат како гравитациска леќа. Иако е малку поголемо од Земјата, белото џуџе има толку голема маса што поголемото црвено џуџе е во орбита околу помалиот придружник.
Со новите набљудувања, се утврдило дека црвеното џуџе има маса од , полупречник од и температура од . Белото џуџе има маса од ,полупречник од и температура од .
BD+30 3639

Кемпбелова ѕвезда ( HD 184738 / HIP 96295 / BD +30 3639) — централна ѕвезда на планетарната маглина PK 064 + 05 1. Се наоѓа во соѕвездието на Лебед 2,5º северно од Албирео (β Лебед) и 1º источно од φ Лебед. На растојание од 1.200 парсеци односно 3.900 светлосни години од Сончевиот Систем.
Со привидната величина од 10,41, Кембеловата ѕвезда е Волф-Рајеова ѕвезда од јаглероден спектрален тип [WC9]. Неверојатно жешка со делотворна температура од 55.000 K и е 6000 пати посјајна од Сонцето. Станува збор за ѕвезда која има недостаток на водород и е во напредна развојна фаза. Иако нејзината моментална маса е 60% од онаа на Сонцето, се смета дека првично ѕвездата имала ~ 2 сончеви маси, сега е во фаза на асимптотската гранка на џинови (АГЏ), со што на крајот ќе се претвори во бело џуџе. Нејзиниот хемиски состав е многу различен од оној на Сонцето, има недостаток на железо (Fe/O ~ 0,3), но се забележува зголемено присуство на јаглерод и неон (C/O ~ 30).
Планетарната маглина поврзана со Кемпбеловата ѕвезда има приближна старост од 700 до 800 години. За разлика од прашината поврзана со другите развиени WC ѕвезди, е составена претежно од аморфен јаглен, оваа планетарна маглина има присуство на кристална силикатна прашина, што укажува на неодамнешна промена од хемиски преовладувачкиот кислород на преовладувачкиот јаглерод. Предложено е можност за постоење на ѕвезда придружник која можно е да е мешавина од прашината на планетарната маглина и водород од централната ѕвезда.
WR 137

WR 137 — променлива Волф-Рајеова ѕвезда која се наоѓа околу 6000 светлосни години од Земјата во соѕвездието Лебед .
WR 137, заедно со WR 134 и WR 135, е една од трите ѕвезди во Лебед забележана во 1867 година кои имаат невообичаени спектри коисе состојат од изразени оддавни линии, наместо нормални непрекинати линии на и линии на впивање. Ова се првите членови на класата на ѕвезди наречени Волф-Рајеови (WR ѕвезди) по Чарлс Волф и Жорж Раје, кои го забележале нивниот необичен изглед. Таа е член на јаглеродната секвенца на WR ѕвезди, што укажува на недостаток на азотни линии и изразена оддавноср на јаглеродот. WR 137 има спектар со оддавност C <sub>III</sub> послаба од C <sub>IV</sub> и O <sub>V</sub>, што доведува до определување на спектрален тип WC7. Во спектарот, исто така, се забележани оддавни линии на He <sub>II</sub> и O <sub>IV</sub> .
WR 137 е двоен систем, со придружник од главната низа од спектрален тип О9 или џиновски придружник. Двете ѕвезди орбитираат со орбитален период од тринаесет години во благозанесена орбита, и постои изразено создавање на прашина во близина на периастронот. Наклоноста на орбитата е непозната, најверојатно близу 67 °, но некои анализи укажуваат на вредности од околу 23 °. Ѕвездата од спектрален тип О е визуелно посветла и помасивна, но WR ѕвездата доминира во спектарот и има повисока болометриска сјајност.
WR 137 е на околу еден степен подалеку од WR 135 и се верува дека двете ѕвезди се наоѓаат на приближно исто растојание од Земјата во рамките на ѕвезденото здружение Лебед OB3. Нејзините особини се непознати поради присуството на топол прозрачен придружник. Псевдо-комбинираниот спектар дава температура од 56.000 К, сјајност од , и полупречник од . Потипичен полупречник за WC7 ѕвезда би бил , што укажува на повисока температура.
Необарок

Необарок или барокна возобнова — истористички архитектонски стил кон крајот на XIX век кој зајмува разни архитектонски и вајарски елементи од барокот. Овие елементи биле важен дел од наставната програма во Вишата школа за убави уметности во Париз (''École des Beaux-Arts'') во втората половина на XIX век, која извршила големо влијание врз архитектурата во Франција и во странство. Од неа произлегол и стилот бозар (''Beaux-Arts''), наречен по установата.
Поради својата величественост, стилот се проширил низ разни земји во светот и се здобил со статус на државна архитектура во европските сили како Британија и Франција, но и како одраз на државноста на новообединетите земји како Германија и Италија.
1 Значајни примери
* Митрополитска резиденција во Битола, Македонија
* дворец Акасака (1899–1909), Токио, Јапонија
* дворец Алфераки (1848), Таганрог, Русија
* Ештонов споменик (1907–1909), Ланкастер, Англија
* Градски дом (1898–1906), Белфаст, Северна Ирска
* Белоселско-белозерски дворец (1747), Санкт Петербург, Русија
* Музеј Боде (1904), Берлин, Германија
* Парламент на Британска Колумбија (1893–1897), Викторија, Британска Колумбија, Канада
* Дворски театар (1888), Виена, Австрија
* Градски дом (1897-1906), Кардиф, Велс
* Кристијансборг (1907–1928), Копенхаген, Данска
* Нациионален театар „Лучијан Блага“ (1904–1906), Клуж-Напока, Романија
* Џамија Ортаќој (1854–6), Истанбул, Турција
* Долмабахче (1843–1856), Истанбул, Турција
* поседнички дом Елмс (1899–1901), Њупорт, Род Ајленд, САД
* Национален театар (1899), Осло, Норвешка
* Опера Гарние (1861–1875), Париз, Франција
* Пристаништна управа (1903–07) Ливерпул, Англија
* поседнички дом Роузклиф (1898–1902), Њупорт, Род Ајленд, САД
* Кралски музеј на Централна Африка (1905–1909), Тервирен, Белгија
* Земперова опера (1878), Дрезден, Германија
* Софиски универзитет „Св. Климент Охридски“ (1924–1934), Софија, Бугарија
* Национална ликовна галерија „Захента“ (1898–1900), Варшава, Полска
* Црква „Св. Варвара“ (1910), Бруклин, Њујорк, САД
* Црква „Св. Јован Кентиски“ (1893–1898), Чикаго, САД
* Црква „Св. Игнациј Лојолски“ (1895–1900), Њујорк, САД
* Црква „Св. Петар и Павле“ (1932–39), Атлон, Ирска
* Катедрална базилика (1882), Салта, Аргентина
* Бања „Сечењи“ (1913), Будимпешта, Унгарија
* Народен театар (1889), Виена, Австрија
* Национална уметничка галерија (поранешен Царски дворец), Софија, Бугарија
* дворец Венкхајм (1886–1889), Будимпешта, Унгарија
* дворец Штефанија (порано „Парк-клуб“) (1893–1895), Будимпешта, Унгарија
* Голем Театар (1908–1915), Хавана, Куба
* Стара собраниска зграда (1930), Коломбо, Шри Ланка
* Споменик на Виктор Емануел (1885–1925), Рим, Италија
* Народно собрание на Србија (1907–1936), Белград, Србија
* Градски дом, Дурбан, ЈАР
2 Поважни архитекти
* Фердинанд Фелнер (1847–1917) и Херман Хелмер (1849–1919)
* Артур Мајнинг (1853–1904)
* Едвин Лаченс (1869–1944)
* семејство Баљан (XIX век)
* Шарл Гарние (1825–1898)
3 Галерија
4 Поврзано
* Барокна архитектура
* Бозар
* Вилхелминизам
5 Библиографија
* James Stevens Curl; "Neo-Baroque." A Dictionary of Architecture and Landscape Architecture; Oxford University Press. 2000. —
Авакум (библиска книга)

Книгата на пророкот Авакум (хебрејски: חֲבַקּוּק‎) е една од книгите на Стариот завет, поточно еден од дванаесетте таканаречени мали пророци. Авакум се прогласува самиот себеси за пророк во првиот стих на делото, и поради литургиската природа на неговата книга, постои мислење дека бил пророк во храмот. За Авакум нема други биографски информации; всушност од сите пророци на Стариот завет за него најмалку се знае.
1 Содржина
Главниот мотив на книгата е борбата да се има верба во правдољубив и морален Бог во ладнокрвен и суров свет, мотив кој се препознава уште од првите зборови на делото, каде што прокот го прашува Господ зошто неговите крици за помош не се одговорени. Делото е поделено на три дела, од кои првите два се составени од жалбите на Авакум и Божјите одговори на истите, додека третиот се состои од молитвата на Авакум.
Делото почнува со лелекот на Авакум кон Бога, каде што тој се жали за насилството и неправдата околу него, кои Бог не ги приметува и не ги поправа. Бог одговара дека наскоро тој ќе ги издигне суровите и немилосрдни Вавилонци, кои ќе го освојат светот и ќе го покорат Израел. Авакум го прашува Бог зошто би користел такви злобни алати, споредувајќи го Вавилон со рибар кој лови риби, кои ги симболизираат освоените народи и држави. Бог му наредува да го запише тоа што ќе го чуе при што му кажува дека Вавилонците, како сите царства кои угнетуваат други народи, ги очекува лоша судбина – како што тие ограбувале други држави, тие самите ќе бидат ограбени, како што тие пролевале крв, така и нивната ќе биде пролиена. Тој ги предупредува Вавилонците дека секој град изграден врз неправдата ќе биде разурнат и дека оној кој им нанесува срам и неправда на своите соседи и самиот ќе биде исполнет со срам. На крајот Бог го исмева идолопоклонството, реторички прашувајќи ги зошто зборат со камења и дрва кои немаат усти да одговорат. Третиот и последен дел на делото се состои од молитвата на Авакум, каде што тој ги опишува величественоста, но и стравот кој Бог ги буди во него, и ги опишува неговите дела и способности. Делото завршува така што Авакум изјавува дека дури и во неприлики тој ќе радува на Бога кој ќе му даде спасение.
WASP-48

WASP-48 ѕвезда во соѕвездието Лебед на растојание од околу 1.402 светлосни години. Во орбитата на ѕвездата е забележана една планета.
1 Особености
WASP-48 е забележана со помош на орбиталната опсерваторија Хипаркос во текот на проектот Тихо. Официјално планетата околу ѕвездата е забележана во 1997 година како дел од откритијата во каталогот Тихо. Ѕвездата во овој каталог е со ознаката ''TYC 3925-739-1''. Во моментов, почесто е во употреба името ''WASP-48'' доделено од истражувачкиот тим на SuperWASP.
Ѕвездата е жолт подџин, и е постара од нашето Сонце, односно нејзината старост се проценува на 7,9 милијарди години. Масата и полупречникот се околу 1,19 и 1,75 од Сончевите, соодветно. Површинската температура на ѕвездата е приближно 5.920 келвини.
2 Планетарен систем
Во 2011 година, група астрономи кои работат во програмата SuperWASP го објавија откритието дека е забележана планетата во орбита околу ѕвездата и и е доделена ознаката WASP-48b во системот. Станува збор за гасовит џин, на многу мало растојание од матичната ѕвезда од 0,034 ае. По маса, речиси е еднаква на Јупитер, но малку поголема од нејзе. Делотворната температура на планетата се проценува на 2.030 година келвини. Откривањето на планетата беше направено со помош на транзитниот метод.
3 Поврзано
Спиок на ѕвезди во соѕвездието Лебед
Глизе 806

Глизе 806 црвена џуџеста ѕвезда во соѕвездието Лебед, која се наоѓа приближно на растојание од 41 светлосна година од Сонцето. За ѕвездата постои сомнеж дека има придружник, чие постоење сè уште не е потврдено.
1 Планетен придружник?
Според Марси и Бениц (1989) забележале можна периодичност од 416 денови, што пак е знак за можно присуство на масивно планетарно тело со минимална маса 11 пати поголема од онаа на Јупитер. До денсе планетата останува непотврдена.
Глизе 815

Глизе 815 — двојна ѕвезда со местоположба во соѕвездието Лебед . Парот е на растојание од 49,3 светлосни години од Сонцето. Двете ѕвезди кои го сочинуваат системот се помали од Сонцето и се многу блиску една до друга. Во нивниот перихел тие се на исто растојание како она меѓу Јупитер и Сонцето. На тој начин, дури иако ѕвездите се мали, заедно со другата ѕвезда за нас ќе бидат посјајни и од полна Месечина.
Составница А на системот е еруптивна променлива ѕвезда, исто така позната како ѕвезда од типот на УВ Кит. Глизе 815 е една од првите две познати ѕвезди од овој вид спомнати во еден труд од 1924 година .
Црква „Св. Никола“ - Трново

Свети Никола — главна селска и гробјанска црква во селото Трново, Кривопаланечко.
Црквата претставува еднокорабна црква. Околу нејзе се наоѓаат селските гробишта.
1 Историја
Според ктиторскиот натпис, црквата е подигната и живописана во 1505 година, најмногу со залагање на попот Пејо и неговата сопруга Пројка. Сепак, постојат некои истражувања во кои се вели дека црквата била подигната во 1605 година.
2 Архитектура
Црквата претставува еднокорабна градба со покрив на две води и со полукружна апсида на источната страна. Внатрешноста на црквата е обликувања со средиштен распоред, а горниот дел завршува со полуобликуван свод. Кон западната страна дограден е затворен трем со два влеза, на западната и на јужната страна. Воедно, на јужната страна се наоѓа и отворен трем.
2.1 Живопис
Врз основа на стилот на живописот се претпоставува дека е еден век понова. Од уништената група пустиножители зачуван е само ликот на Свети Јоаким Сарандапорски.
3 Иконостас
Во црквата се евидентирани седум икони.
4 Галерија
5 Поврзано
* Кумановско-осоговска епархија
* Кривопаланечко архијерејско намесништво
KIC 11026764

KIC 11026764 — ѕвезда жолто џуџе од главната низа чии одлики биле определени од страна на вселенскот летало Кеплер поради нејзината сличност со Сонцето. Полупречникот изнесува 2,18 пати од оној на Сонцето ие со старост од 5,94 милјарди години, малку постара од Сонцето.
WR 148

WR 148 — спектроскопска двојна ѕвезда во соѕвездието Лебед. Примарната ѕвезда е Волф-Рајеова ѕвезда и една од најсјаните познати ѕвезди. За втората ѕвезда во системот се смета дека е црна дупка со ѕвездена маса, но може да биде и ѕвезда на главната низа од спектрален тип O.
WR 148 покажува класичен WN8h спектар, но со дополнително слабао централно впивање на некои од оддавните линии. Оддавните линии N <sub>III</sub> и N <sub>IV</sub> се посилни од N <sub>V</sub>, а линиите He <sub>I</sub> се посилни од He <sub>II</sub>, водородните линии на Балмеровата серија и некои други линии имаат P Лебед профили.
WR 148 е неправилно променлива ѕвезда во временски периоди од неколку секунди до години, но пак покажува постојана сјајност и промени на радијална брзина во период од 4,32 денови. Не постои сомнеж дека е двоен систем, поради редовните промени и присуството на тврди рендгенски зраци од судирањето на ветровите, но секундарниот ветер не е јасно видлив во спектрите. Даден е предлог за придружник кој би дал одговор на слабите одлики на впивање и би бил подџин од спектрален тип B3, но тоа не е соодвествува со орбитата. Претходно пресметаната орбита, заснована на слабоото впивање, дава релативно голем сооднос на масите, што пак наведува на многу поголема придружна маса, што значи црна дупка или неразумно мала маса на сјајната WR ѕвезда. Други анализи на спектарот даваат впивачки особености кои се карактеристични за ѕвезда од спектрален тип O5, односно слични маси за двете составници, и мал наклон на орбитата.
Поради своите непредвидливи промени во привидната величина на толку многу честоти WR 148 е класифицирана во Општиот каталог на променливи ѕвезди како единствен вид на променлива ѕвезда, односно не е припадник на веќе постоечките дефинирани класи. Обликот на светлинската крива е невообичаен и е моделиран како да е добиена од продолжен секундарен објект што може да биде јонизирана шуплина во густиот ветер на примарна ѕвезда, добиена од секундарни орбити на растојание споредливо на полупречникот на главната ѕвезда.
WR 148 се наоѓа невообичаено далеку од галактичката рамнина за Волф-Рајеова ѕвезда, на растојание од 500-800 парсеци. Младите масивни ѕвезди како WN8h WR се членови на популацијата на тенки дискови, во просек на само 60 pc од галактичката рамнина. Се претпоставува дека WR 148 е ѕвезда „бегалка“ од експлозија на супернова. Пресметките засновани на нејзината голема брзина од , тековната двојна орбита и најверојатниот животен век од експлозијата на некоја супернова, се во согласност со исфрлување од многу помасивен троен систем.
Кристијан Николов

Кристијан Николов (роден на во Скопје) — македонски кошаркар кој настапува за МЗТ Аеродром. Николов има двојно државјанство бидејќи поседува турски пасош.
Неговиот татко, Зоран, е поранешен македонски кошаркар.
1 Клупска кариера
1.1 Младинска кариера
Николов, до осунаесеттата година, бил во младинските екипи на Работнички.
1.2 Професионална кариера
За сезоната 2019/20, Николов се вратил во Македонија и потпишал за МЗТ Аеродром. Во средината на август 2020 година, односно во пресрет на сезоната 2020/21, Николов потпишал едносезонски договор во клубот од Јане Сандански. Во мај, тој го освоил Купот на Македонија 2021.
2 Репрезентација
Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Николов. Потоа во февруари, тој бил избран во составот на репрезентацијата.
3 Успеси
3.1 Титули
3.1.1 МЗТ Аеродром
*Куп на Македонија (1) : 2021
3.2 Признанија
* Најдобар млад кошаркар за 2012 година
Глизе 777

Глизе 777, честопати скратено како Gl 777 или GJ 777 — жолт подџин на растојание од околу 52 светлосни години во соѕвездието Лебед. Станува збор за систем од две ѕвезди со можност за постоење на трета ѕвезда. Во 2005 година, се забележани две вонсончеви планети во орбита околу примарната ѕвезда.
1 Ѕвездени составници
Примарната ѕвезда на системот (каталогизирана како Глизе 777A) е жолт подџин, ѕвезда слична на Сонцето, која престанува да го сврзува водородот во нејзиното јадро. Ѕвездата е многу постара од Сонцето, со старост од околу 6,7 милијарди години. Таа е за 4% помалку масивна од Сонцето. Исто така е прилично металична, има околу 70% повеќе „метали“ (елементи потешки од хелиумот) од Сонцето, што е карактеристично за ѕвездите со вонсончеви планети.
Втората ѕвезда (Глизе 777B) е далечна, темна црвена џуџеста ѕвезда која е во кружи околу примарната ѕвезда, на растојание од 3.000 астрономски единици. За да направи една орбита и се потребни најмалку десетици илјади години. Самата ѕвезда можно е да е двојна, односно и таа да е многу темноцрвено џуџе. Не постојат многу информации за овој систем на ѕвезди.
2 Планетарен систем
Во 2002 година беше објавено постоењето на планета со долг орбитален период, односно орбита со многу голема полуоска ( Глизе 777b ) од страна на тим за истражување на планетата во Женева. Планетата орбитирала по кружна орбита и орбиталното занесување било зголемено во подоцнежните мерења (e = 0,36). Планетата била „Јупитеров близнак“ и е всушност „занесен Јупитер“ со маса околу 1,5 пати поголема од онаа на Јупитер, но со иста големина. Во 2005 година набљудувањето на ѕвездата покажа дека постои уште една амплитуда со период од 17,1 дена. Ова укажувало на една од најмалите откриени планети во тој период. Масата била само 18 пати поголема од онаа на Земјата или слична на Нептун но со многу мала занесеност. Исто така до Глизе 777 е испратена порака од страна на МЕТИ. Пораката беше оддадена од најголемиот планетарен радар во Евроазија, со пречник од 70 метри. Пораката беше наречена Космички повик 1; порка која беше испратена на 1 јули 1999 година и ќе пристигне до Глизе 777 во април 2051 година.
3 Поврзано
* 47 Голема Мечка
* 51 Пегаз
* Глизе 229
HD 185269

HD 185269 — ѕвезден троен систем на растојание од околу 171 светлосни години во соѕвездието Лебед. Лесно е видлива со двоглед, но не и за човековото око.
Примарната ѕвезда е за една четвртина помасивна и четири пати повсјајна од Сонцето. Спектарот на ѕвездата е од типот G0IV.
1 Планетарен систем
Планетата со маса на Јупитер, но со таа разлика што станува збор за жежок Јупитер, беше независно откриена во орбита околу главната ѕвезда од страна на две различни екипи користејќи доплерова спектроскопија. Едната група предводена од Клер Муту го користела спектрографот ELODIE во Опсерваторијата Горна Прованса во Франција, додека Џон Ашер Џонсон и соработниците ги користеле Кудеов помошен телескоп и Шејновиот телескоп во Ликовата опсерваторија во Калифорнија. Планетата има орбитален период од 6,8 дена на растојание од 0.077 ае од примарната ѕвезда во занесена орбита.
2 Поврзано
* Список на вонсончеви планети
HD 187123

HD 187123 — ѕвезда жолто џуџе со привидна величина 8, и на растојание од околу 150 светлосни години, во соѕвездието Лебед. Како и нашето Сонце, таа е жолто џуџе (спектрален тип G5V). На ова растојание таа не е видлива за човековото око.
1 Планетарен систем
Во 1998 година, екипата на за планетарно пребарување од Калифорнија и Карнеги следејќи предлог на Кевин Апс, британец кој во тоа време бил студент по додипломски студии забележале можна планета во орбита околу ѕвездата. Имало и укажувања за постоење и на друго, поодалечено тело што кружи околу ѕвездата и сето ова беше објавено во 2006 година. Планетата беше потврдена во 2009 година.
2 Поврзано
* Список на вонсончеви планети
Хироки Абе

Хироки Абе (安 部 裕 葵, роден на 28 јануари 1999) — јапонски професионален фудбалер кој игра како напаѓач за шпанскиот клуб ФК Барселона Б.
1 Кариера
1.1 Клупска
Во јули 2019 година, тој преминал во Барселона Б.
1.2 Меѓународна
На 24 мај 2019 година, Абе е повикан од Јапонскиот тренер Хаџиме Мориасу да настапи на Копа Америка во Бразил. Тој дебитирал на 17 јуни 2019 година во натпреварот против Чиле, кој влегол како замена за Шоја Накаџима во 66-та минута.
2 Клупска статистика
+ Изјави и цели по клубот, сезона и конкуренција, Настапи за клуб, Лига, Куп, Лигашки Куп, Континентално, Друго <sup>1</sup>, Вкупно
Сезона, Клуб, Лига, Настапи, Голови, Настапи, Головли, Настапи, Голови, Настапи, Голови, Настапи, Голови, Настапи, Голови
Јапонија, Лига, Императорски куп, Лига куп, АФК, Друго, Вкупно
Кашима Антлерс, 2017, J1 Лига, 13, 1, 2, 2, 1, 1, 1, 0, 1, 0, 18, 4
2018, 22, 2, 5, 1, 2, 0, 8, 1, 3, 1, 40, 5
2019, 14, 1, 0, 0, 0, 0, 7, 0, 0, 0, 21, 1
Вкупно во кариера, 49, 4, 7, 3, 3, 1, 16, 1, 4, 1, 79, 10
3 Почести
3.1 Клуб
; Кашима Антлерс
* АФК Лига на Шампиони : 2018
3.2 Поединечно
* Ј. Лига дебитант на годината : 2018
Правило за гол во гости

Правилото за гол во гости е начин за одлучување на победник во нерешени спортски натпревари. Најчесто се применува во фудбалските натпревари, но и во останатите спортови, во кој се играат по два натпревари помеѓу некој екипи, каде секоја екипа е домаќин во еден натпревар. Со ова правило, екипата која ќе постигне повеќе голови во натпреварот игран на гостински терен, победува доколку вкупниот резултат е изедначен. Затоа често се вели дека гол во гости "вреди двојно".
Правилото за гол во гости најчесто се користи во натпреварувањата со по два натпревари, кои се играат на испаѓање, при што постигнатите голови на тие натпревари се собираат. Повеќето натпревари се одлучуваат со изведување на пенали, но кај некој натпреварувања, гол во гости е првиот елемент кој го одлучува победникот. Правилата често варираат од периодот на игра во кој е постигнат погодокот, зависно од тоа дали е постигнат во регуларниот дел од натпреварот или во продолженијата.
Целта на правилото гол во гости е да ги охрабри екипите да играат повеќе напаѓачки. Во фудбалот, правилото доведува до тоа во првите натпревари да се води сметка повеќе за одбрана на својот гол, како би се остварил што поповолен резултат пред реваншот. Таквата тактика го чини реваншот многу повозбудлив, затоа што тогаш екипите немаат многу простор за пресметка. Постојат многу дискусии околу тоа дали ова правило ги става екипите во неравноправна положба. Ова правило се применува во натпреварувања како нокаут фазата од Лигата на шампионите, Лигата на Европа, во квалификациите за Светското првенство или Европското првенство.
Еден од натпреварите во кој победникот бил одлучен со ова правило, а кој е најчесто споменуван од страна на критичарите на ова правило е полуфиналниот двомеч од Лига на шампиони во сезоната 2002/03 помеѓу Интер и Милан. Двата натпревари се одиграле на стадионот Сан Сиро, на кој двете екипи ги играат својте домашни натпревари. Натпреварите се завршиле со нерешени резултати 0-0 и 1-1, но Милан официјално бил гостин за време на вториот натпревар во кој се постигнати головите. Поради тоа Милан се пласирал во финалето.
1 Објаснување
Пример A
Во првиот натпревар, резултатот е: Team A (дома) 1–0 Team B (гости).
Во вториот натпревар, резултатот е: Team A (гости) 0–1 Team B (дома).
Во овој случај, вкупниот резултат е 1–1, но бидејќи ниту еден тим не постигнал гол во гости, натпреварот преминува во следната фаза, продолженија.
Пример Б
Во првиот натпревар, резултатот е: Team A (дома) 1–0 Team B (гости).
Во вториот натпревар, резултатот е: Team A (гости) 1–2 Team B (дома).
Во овој случај, вкупниот резултат е 2–2. Сепак, бидејќи Team A постигнал гол во гости во вториот натпревар, а Team B во првиот натпревар не, Team A ќе мине понатаму во натпреварувањето
Сенки над Балканот

''Сенки над Балканот'' (|Сенке над Балканом / Senke nad Balkanom) е српска криминалистичка телевизиска серија, чии автори се Драган Бјелогрлиќ и Стеван Копривица. Сценариото, покрај Бјелогрлиќ, го пишувале и Даница Пајовиќ, Дејан Стојиљковиќ и Владимир Кецмановиќ, а по приказна која ја напишал Стеван Копривица. Главните улоги во првите две сезони ги играат Драган Бјелогрлиќ, Андрија Кузмановиќ, Марија Бергам, Гордан Кичиќ, Ненад Јездиќ, Весна Тривалиќ и Наташа Нинковиќ.
Дејството на серијата е сместено помеѓу двете светски војни во Кралството Југославија и ја прати приказната на двајца инспектори на белградската полиција, кои, непосредно пред Атентатот во Народното собрание во 1928, се обидуваат да ги решат случаите на ритуални убистава кои ја потресуваат јавноста.
Артем Ѕјуба

Артем Сергеевич Ѕјуба (роден на 22 август 1988 година, Москва, СССР ) - руски фудбалер, напаѓач на Зенит Санкт Петербург и капитен на руската репрезентација. Почесен спортски работник на Русија.
Двократен победник на Купот на Русија (2014, 2016), двократен освојувач на Супер Купот на Русија (2015, 2016), шампион на Русија (2018/2019 ). Учесник на Европското првенство 2016 и Светското првенство 2018 година.
Чернобил (минисерија)

''Чернобил'' (|Chernobyl) — историска драмска минисерија од пет дела, создадена од американскиот телевизиски канал HBO во соработка со британската телевизиска мрежа ''Скај'' и посветена на несреќата во Чернобил во 1986 година, елиминирање на последиците од оваа несреќа и истрага за нејзините причини. творецот и сценаристот на „Чернобил" бил Крег Мејзин, а режисерот Јохан Ренк. Улогите ги играле Џаред Харис, Стелан Скарсгорд, Емили Вотсон, Пол Ритер и други. Серијата била снимена на територијата на Литванија, особено во атомската централа Игналина. Премиерата на „Чернобил" се одржала на 6 мај 2019 година во САД и на 7 мај 2019 година во Велика Британија. Серијата „Чернобил“ добила потврдни одзиви на светско ниво.
Јаков Зографски

Јаков Зографски (околу 1820 - 1907) е зограф, претставник на дебарската зографска школа.
1 Животопис
Припаѓа на големиот зографски род Рензовци од дебарското мијачко село Тресонче. Роден е околу 1820 година. Тој е син на Георги Дамјанов, од кого го изучува занаетот. Работи со својот брат Јанко и неговите роднини Даме и Иван Андрееви, Петар и Наце Николови под раководство на неговиот татко и чичковците, исто така познати зографи.
Умира во Велес во 1907 година.
Светотодорски манастир

Светотодорски манастир — манастир во југозападна Македонија, на источните падини на планината Древеник, во близина на селото Свето Тодори.
1 Историја
Манастирот е изграден во 1970 година.
2 Градби
Во склоп на манастирот влегуваат една црква и трпезарија.
2.1 Црква „Свети Теодор Стратилат“
Градбата на црквата има правоаголна основа со полукружна апсида на источната страна. Црквата во целост е варосана и е покриена со лимен кров.
3 Галерија
Нона Гаприндашвили

Нона Гаприндашвилиш ( Зугдиди, 3 мај 1941 година ) била грузиски шахист и шести женски светски шампион во шах (1962 - 1978). Таа бил родена во Зугдиди, Џорџија, и била најсилен женски шахист на нејзината генерација.
Во 1961 година на 20-годишна возраст, Гаприндашвили го освои четвртиот турнир за женски кандидати и се квалификуваше за Светското првенство во шах со Елизабет Бул . 1962 година го добила натпреварот лесно со резултат 9: 2 (+ 7-0 = 4) и потоа успешно била одбрана титулата четири пати; трипати против Але Кушнир :
* 1965 година . од 10: 6;
* 1969 година . од 12: 7;
* 1972 година . во 12:11 часот
и еднаш против Нана Александрија ( 1975, резултат 9: 4). Таа ја загубила титулата во 1978 година , исто така од Грузијаките, седумнаесетгодишната Маја Чибурданиџе со резултат 11:13 (+ 2-4 = 9).
Во текот на кариерата Гаприндашвили успешно се натпреварувала во машкиот турнир, освојувајќи (меѓу другото) на турнир Челинџер во Хејстингс 1963-1964 и преку споделување на првото место во Lone Pine во 1977 година. Во 1978 година таа стана првата жена што ја освои титулата машки велемајстор, и е женска баба од 1962 година. Наслов велемајстор бил доделен на неа врз основа на тоа што била женски шампион во шах, ваквата правило, според кое се доделува титулата велемајстор победник Светското младинско првенство во шах (подоцна Сузан Полгар, Унгарија, со што станала првата жена која ја освоила титулата за стандарден систем )
1 Интересно
Во 1975 г. еден парфем го добил името по неа.
Црква „Рождество на Пресвета Богородица“ - Трновци

Рождество на Пресвета Богородица — главна селска црква во селото Трновци. Црквата е сместена во крајниот југозападен дел од селото.
1 Историја
Црквата е изградена во 1883 година, а била обновена по Првата светска војна во 1926 година, како и во 1980 година.
2 Архитектура
Градбата на црквата има правоаголна основа со полукружна апсида на источната страна. Главниот влез е сместен од западната страна, а на јужната има спроеден влез. Пред обата влеза има натстрешница. Во горниот дел од јужниот и северниот ѕид има по четири залачени прозорци со иста големина кои се поставени во линија. Објектот е изграден од варовник и е покриен со кров од ќерамиди. Со кров од ќерамиди се покриени и натстрешниците, додека апсидата е покриена со лимен кров.
Во дворот на црквата се наоѓаат камбанаријата, помошен објект, селските гробишта и базен за верски обреди. Камбанаријата е сместена во непосредна близина на главниот влез, од неговата страна. Таа има квадратна основа и е покриена со пирамидален кров од ќерамиди. Влезот е сместен на источната страна а над него се изрежани имињата на лицата заслужни за нејзината изградба. Во горниот дел на скоја страна од камбанаријата има по една бифора.
3 Галерија
4 Поврзано
* Трновци
* Преспанско-пелагониска епархија
* Битолско архијерејско намесништво
* Ивањевска парохија